ટીમ ઇન્ડિયા માટે મુરલી વિજય એક શાનદાર ઓપનર સાબિત થયો છે. વિજયે ગત વર્ષમાં ૧૦ ટેસ્ટ રમતાં બે સદી અને બે અર્ધસદીની મદદથી ૫૫૦ રન બનાવ્યા છે. વિજયની સાથે શિખર ધવનની જોડી હિટ રહી, પરંતુ ધવનના આઉટ ઓફ ફોર્મ હોવાની સ્થિતિમાં લોકશ રાહુલને તક મળી તો રાહુલે તેનો ફાયદો ઉઠાવ્યો. રાહુલે ગત ૧૨ મહિનામાં રમેલી સાત ટેસ્ટમાં ૫૩૯ રન બનાવ્યા. આ દરમિયાન તેણે બે સદી અને એક અર્ધસદી પોતાના નામે નોંધાવી દીધી. જ્યારે બાંગ્લાદેશ સામે પસંદગીકારોએ અભિનવ મુકુંદને સામેલ કરીને ઓપનિંગમાં વધુ એક વિકલ્પ કેપ્ટન કોહલીને આપી દીધો છે.